钦定古今图书集成/明伦汇编/官常典/第399卷 > 杨允绳
## 钦定古今图书集成/明伦汇编/官常典/第399卷 > 杨允绳

按《明外史》本传：“允绳，字翼少，松江华亭人。嘉靖二十
三年进士，授行人。久之，擢兵科给事中。严嵩独相，有
诏廷推阁员，允绳偕同官王德、沈束、陈慎简辅臣，收
录遗佚二事。未几，奉命会英国公张溶、抚宁侯朱岳、
定西侯蒋传等，简应袭子弟于阅武场，指挥郑玺。忽
传寇至，溶等皆惧走，允绳独不动。因奏之。褫玺职，夺”
溶、岳营务，罚传等俸，由是知名。又劾罢兵部尚书。赵
廷瑞居谏垣，未几，疏屡上言“提学宪臣宜简行谊，府
州县职宜量地烦，简为三等。”皆报可。俺荅入犯，朝议
急兵事。允绳请令五军都督府、府军前卫及锦衣卫
堂上官，每遇考选军政之岁，各具疏自陈，听科道官
拾遗。腾骧四卫及锦衣卫指挥以下，听兵部考察。诏
皆从之，著为令。已，又陈《御边》四事，报可。再迁户科左
给事中，谢病归。久之，起故官。三十四年九月，上疏言：
倭患，因推弊原。谓：“近者督抚命令不行于有司，非官
不尊、权不重也。督抚莅任，例赂权要，名谢礼。有所奏
请，佐以苞苴，名候礼。及俸营迁，避难求去。犯罪欲弥
缝失事希芘覆，输贿载道，为数不赀。督抚取诸有司，
有司取诸小民。有司德色以事上，督抚䩄颜以接下。
上下相蒙，风纪莫振。不肖吏又干没其间，指一科十，
孑遗待尽之民，必将挺而为盗，隐忧不止海岛间也。”
其冬，巡视光禄。光禄丞胡膏伪增物直，允绳与同事
御史张巽言劾之，下法司按验。膏窘言：“元典隆重，所
用品”物，不敢徒取充数。允绳憎臣简别太精，斥言“斋
醮之用，取其可耳，何必精择。”其欺谤元修如此。帝遂
大怒，下允绳及膏诏狱。刑部尚书何鳌当允绳仪仗内诉事不实，律绞，帝命仍与巽言杖于廷。巽言夺三
官，膏调外任。居五年，允绳竟死西市。